Tiwelliyin n taddart n Ilaḥluten zik tt-zwaǧent ala d yimrabḍen am nutenti, ulac imawlan i zemren ad fken tiwelliyin-sen i uqbayli, acku zik tella d lɛadda deg taddart, d akken amrabeḍ ur yettmuddu ara tawlit-is i leqbayel, Ma d irgazen tt-zwaǧen-d seg leqbayel beṛṛa n taddart, tura ibeddel zzman uɣalent tlawin n taddart tt-zwaǧent ula d yiqbayliyen beṛṛa n taddart, anda yella lmektub n teqcict ad tt-zweǧ ɣer dinna, ama d aqbayli, d amrabeḍ, beṛṛa, neɣ d axel n taddart, amedya, Bakli Laḥlu d amrabeḍ yezzweǧ akked yiwet n teqbaylit qqaren-as Ccix Faṛṛuǧa, i zewǧ-d si taddart qqaren-as taddart n “Les Ccix” d iqbayliyen,